CELEX: 62021TN0260
Language: da
Date: 2021-05-12 00:00:00
Title: Sag T-260/21: Sag anlagt den 12. maj 2021 — E. Breuninger mod Kommissionen

5.7.2021   
            
            
               DA
            
            
               Den Europæiske Unions Tidende
            
            
               C 263/29
            
         
      Sag anlagt den 12. maj 2021 — E. Breuninger mod Kommissionen
      (Sag T-260/21)
      (2021/C 263/39)
      Processprog: tysk
      
         Parter
      
      
         Sagsøger: E. Breuninger GmbH & Co. (Stuttgart, Tyskland) (ved advokat M. Vetter)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 20. november 2020 (statsstøtte nr. SA.59289), som ændret ved Kommissionens afgørelse af 12. februar 2021 (statsstøtte SA.61744), annulleres i henhold til artikel 264, stk. 1, TEUF.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Den af Kommissionen godkendte støtteordning »Bundesregelung Fixkostenhilfe 2020« (Forbundsordning for støtte til faste omkostninger 2020) er uforenelig med det indre marked, idet den fordrejer konkurrencen, uden at dette forhold undtagelsesvist kan begrundes. Kommissionen anlagde et åbenbart urigtigt skøn, idet den fastslog, at støtteordningen i henhold til artikel 107, stk. 3, litra b), der forudsætter et fald for virksomheden som helhed i omsætningen på 30 %, er forenelig med det indre marked. Støtteordningens hensyntagen til virksomheden som helhed udelukker ifølge sagsøgeren virksomheder såsom sagsøgeren, der har adskillige forskellige forretningsområder, der er påvirket af covid-19-pandemien, hvis fysiske detailhandlere oplevede et fald i omsætningen på mere end 30 % som følge af lukninger, fra at kunne ansøge om støtte, udelukkende fordi et andet forretningsområde ikke har haft fald i omsætningen, og hvor 30 %-tærsklen ikke overskrides gennem beregningen af det aritmetiske gennemsnit af omsætningen fra andre forretningsområder. Disse virksomheder ville da i modsætning til virksomheder med kun ét forretningsområde ikke modtage støtte og ville skulle krydssubsidiere de udækkede faste omkostninger for deres lukkede forretningsområde fra deres øvrige forretningsområder. Dette ville føre til en konkurrencefordrejning i forhold til både konkurrenter, hvis forretningsområder blev påvirket af covid-19, og i forhold til konkurrenter, hvis forretningsområder ikke blev ramt af covid-19.
               
            
                  2.
               
               
                  Kommissionen tilsidesatte sagsøgerens processuelle rettigheder i henhold til artikel 108, stk. 2, TEUF ved ikke at give virksomheden mulighed for at fremsætte bemærkninger med hensyn til støtteordningens forenelighed med det indre marked under den indledende undersøgelsesprocedure.